רוג'ום א-נאקה

רוג'ום א-נאקה, הוא רוג'ום בשיפולי מדבר יהודה, ליד נחל ערוגות, המהווה נקודת תצפית בולטת באזור. המקום שימש כנקודת תצפית ובסיס של המשטרה הירדנית משנות ה-50 ועד למלחמת ששת הימים. במקום מבנה בטון אשר בו מספר חדרים סביב חצר, שני מגדלי תצפית עם חרכי ירי, אורווה, חדר גנרטור, שירותים ובור מים ממזרח למבנה. 

ההגעה למקום היא דרך שבילי עפר לאחר הירידות של מעלה עמוס. מהפסגה נשקף נוף מרהיב הכולל את שכונות ירושלים, ג'בל מונטר, הרי עבר הירדן, ערד, אום דרג', אריסטובוליה, כרמל, תל מעון, פני חבר ונבי יקין, מיצד, מעלה עמוס, תקוע ותוקוע, הר גילה והרודיון. 

מדרום לשרידי המבנה רוג'ום עתיק שהוא שרידי מיצד הלניסטי-רומי ששמר על הדרך מעין גדי לתקוע. 

רוג'ום א-נאקה מהווה נקודת עניין למטיילים באזור, רכוב או על אופנים.

ראו גם
 משטרות ירדניות בדרום יהודה

קישורים חיצוניים
 מבוא לנדודים 17: רוג'ום א-נאקה ואום דרג' מאת רונן רז באתר מסע אחר

מדבר יהודה
יהודה ושומרון: נקודות תצפית